polyglot-tagger/wikipedia-language-snippets-filtered huggingface dataset:
ஸ்பைடர் இயக்குநர் ஏர். ஆர். முருகதாஸ் இயக்கத்தில், ஹாரிஸ் ஜெயராஜின் இசையில் செப்டம்பர் 2017இல் வெளியான தெலுங்கு தமிழ் என இரு மொழித் திரைப்படம். இதில் மகேஷ் பாபு, பரத், எஸ் ஜே சூர்யா, நதியா, ஆர் ஜெ பாலாஜி மற்றும் பலர் நடித்துளளனர். மேலும் சந்தோஷ் சிவன் ஒளிப்பதிவாளராகவும், சிறீகர் பிரசாத் படத் தொகுப்பாளராகவும் பணியாற்றியுள்ளனர். இப்படம் செப்டம்பர் 27, 2017 இல் வெளியானது.
பெர்ரசு அயனியானது ஐதரசன் பெராக்சைடினால் பெர்ரிக் அயனியாக ஆக்சிசனேற்றம் அடைந்து ஒரு ஐதராக்சில் உறுப்பு மற்றும் ஐதராக்சைடு அயனி ஆகியவற்றை உருவாக்குகின்றது. பெர்ரிக் அயனியானது மீண்டும் மற்றொரு ஐதரசன் பெராக்சைடு மூலக்கூற்றால் பெர்ரசு அயனியாக ஒடுக்கமடைந்து ஒரு ஐதரோபெராக்சில் உறுப்பையும் மற்றும் ஒரு புரோட்டானையும் உருவாக்குகிறது. இந்த வினையின் நிகர விளைவாக ஐதரசன் பெராக்சைடு சமமற்ற விகிதத்தில் சிதைவடைந்து இரண்டு வேறுபட்ட ஆக்சிசன் தனி உறுப்புக்களையும், நீரை துணை விளைபொருளாகவும் உருவாக்குகிறது.
இந்த வினையில் உருவாகும் தனி உறுப்புகள் இரண்டாம் கட்ட வினைகளில் ஈடுபடுகின்றன. உதாரணமாக, ஐதராக்சில் ஒரு சக்திவாய்ந்த, தெரிவற்ற ஆக்சிசனேற்றியாக உள்ளது. பென்டானின் வினைக்காரணியால் நிகழ்த்தப்படும் கரிமச் சேர்மங்களின் ஆக்சிசனேற்றமானது அதிவிரைவானதாகவும், வெப்ப உமிழ் வினையாகவும் அமைகிறது. மேலும், மாசுபடுத்திகளை முக்கியமாக, கார்பனீராக்சைடு மற்றும் நீராக மாற்றமடையச் செய்யும் விளைவைத் தருபவையாகவும் உள்ளன.
மேலே குறிப்பிட்ட வினை 1930 ஆம் ஆண்டில் ஃபிரிட்ஸ் ஹேபர் மற்றும் வெய்சு ஆகியோரால் உய்த்துணரப்பட்ட ஒன்றாகும். இது ஏபர்–வெயிசு வினை என அழைக்கப்பட்டது. இரும்பு சல்பேட்டானது இரும்பு வினைவேகமாற்றியாகப் பயன்படுகிறது. இந்த வினையின் மிகச்சரியான வினைவழிமுறைகள் உறுதிப்படுத்தப்படாதவையாக உள்ளன. மேலும், கரிமச் சேர்மங்களின் • அல்லாத ஆக்சிசனேற்ற வழிமுறைகளும் முன்வைக்கப்பட்டுள்ளன. ஆகையால், பென்டானின் ஒரு குறிப்பிட்ட வினையைக் குறித்து விவாதிப்பதைக் காட்டிலும், பென்டானின் வினைக்காரணிகளின் ஒட்டுமொத்த வேதியியலையும் எடுத்துக்கொண்டு விவாதிப்பதே பொருத்தமாயிருக்கலாம்.
அரோமேட்டிக் ஐதரோகார்பன்களின் ஐதராக்சிலேற்ற கரிமத் தொகுப்பு முறைகளிலும் பென்டானின் வினைக்காரணியானது பயன்படுத்தப்படுகிறது. உதாரணம் பென்சீனிலிருந்து பீனால் கிடைக்கும் வினைபார்பிட்யூரிக் அமிலமானது ஆக்சிசனேற்றமடைந்து அல்லோக்சேன் கிடைக்கும் வினையானது சமீபத்திய ஐதராச்சிலேற்ற வினைக்கான எடுத்துக்காட்டாக அமைகிறது. கரிமத் தொகுப்பு முறைகளில் அல்கேன்களின் இணைப்பு வினையானது, இந்த வினைக்காரணியின் மற்றுமொரு பயன்பாடாக உள்ளது. உதாரணமாக, மூவிணைய-பியூட்டைல் ஆல்ககால் பென்டானின் வினைக்காரணி மற்றும் கந்தக அமிலத்துடன் வினைபுரிந்து 2,5-டைமெதில்-2,5-எக்சேன்டையால் ஆக இருபடியாகிறது.
பென்டானின் வினைக்காரணியானது பெர்ரசு அயனி வினைவேகமாற்றியுடன் ஐதரசன் பெராக்சைடு கரைசல் சேர்ந்த வினைக்காரணியாகும். இது கழிவு நீரில் உள்ள மாசுபடுத்திகளை ஆக்சிசனேற்றம் செய்ய உதவுகிறது. பென்டானின் வினைக்காரணியானது டிரைகுளோரோஎதிலீன் மற்றும் டெட்ராகுளோரோஎதிலீன் போன்ற கரிமச்சேர்மங்களை அழிக்க உதவுகிறது. இச்சேர்மமானது 1890 களில் என்றி சான் ஓர்சுட்மேன் பென்டான் என்பவரால் ஒரு வினைக்காரணியாக உருவாக்கப்பட்டது.
குளவிகள்ன தனக்கு உகந்த வகையான சிலந்தியைத் மட்டுமே உணவிற்காக தேர்ந்தெடுத்துக் கொள்கிறது பெப்சிஸ் இன குளவிகள் டாரன்டூலா சிலந்தியை மட்டுமே உணவாக ஏற்றுக்கொள்ளும்.வேறு இன சிலந்தியைத் தாக்குவதே இல்லை.தனது உணரவலைகளின் மூலம் டாரன்டூலா சிலந்தியைத் தொட்டுப்பார்க்கும்.சிலந்தி தனது கால்களைத் தூக்கிப் பார்த்து பொறுமையாகக் காத்திருக்கும்.குளவி தனக்கு தகுதியான இரையா என்பதைச் சோதிக்க,குளவியின் மேற் மற்றும் கீழ்ப் புறத்தில் சோதனை செய்து கண்டறியும்.இனத்தைக் கண்டறிந்த பின்பு சிலந்திக்கு அருகில் ஒரு குழியைத்,தனது கால்களின் உதவியோடு தோண்ட ஆரம்பிக்கும்.சுமார் 8_-10அங்குல ஆழமும் சிலந்தி உள்ளே செல்லும் அளவிற்கான அகலமும் உடைய குழியைத் தோண்டும்.அவ்வபோது சிலந்தி குழிக்கு அருகில் உள்ளதா என சோதித்துக் கொள்ளும்.தனக்கான இனத்தைச் சார்ந்த இரையா என்பதை உறுதிப்படுத்திக்கொண்டு குளவிமீது தன் தாக்குதலைத் வேகமாகத் தொடங்கும்.
சிலந்தியின் கால்கள் இணையும் மென்மையான பகுதியில் தனது கொடுக்கை நுழைத்து விஷத்தைச் செலுத்தும்.மீண்டும் மீண்டும் தாக்குதலை நடத்தும்.ஆனால் சிலந்தி எந்தவித பாதுகாப்பு நடத்தையும் மேற்கொள்ளாது இருப்பது வியப்பைத் தருகிறது.சிலந்தியின் கால்களைப் பிடித்து இழுத்துக் குழியினுள் தள்ள முயற்சிக்கும் போது தான் தற்காப்பு முயற்சியை மேற்கொள்ளும்.இரண்டும் புரண்டு கொண்டு நகரும் போது தனது விஷத்தால் சிலந்தியை செயலற்றுபோகச் செய்யும்.கால்கள் அசையாமல்,முதுகுப்புறமாக சாய்ந்து கிடக்கும்.இதயத்துடிப்பு ஓய்ந்து விடும்.
பெப்சிசு குளவிகள் தனிமை விரும்பிகள். அழகானவை. நீல நிற உடலும், செந்நிற இறகுகளும் உடையவை.வரிந்த நிலையில் இறகுகள் நான்கு அங்குல இடத்தை அடைக்கும்.மலரிலுள்ள தேனை உண்டு வாழ்பவை. எதிரியை தாக்குவதற்கு தயாராகும் போது அருவருப்பான நாற்றத்தை உண்டாக்கும். இதன் கொடுக்குகள் விசம், மற்ற குளவிகளைவிட அதிகம். பருவமடைந்து முதிர்ந்த குழவிகள் சில மாதங்களே உயிர் வாழும்.
பெப்சிசு (பண்டைய கிரேக்க மொழியில் இருந்து லிட். பெப்சிஸ் என்றால் 'செரிமானம், சமையல்') என்பது பாம்பிலிடே குடும்பத்தைச் சேர்ந்த சிலந்தி குளவிகளின் பேரினமாகும்.
கார உலோக ஆக்சைடுகள் 2 போன்ற கார உலோக ஆக்சைடுகள் புளோரைட்டு எதிர் கட்டமைப்பில் படிகமாகின்றன. இந்த நோக்குருவில் எதிர்மின் அயனிகள், நேர்மின் அயனிகளின் இடநிலை அமைப்புகள் தொடர்புடைய 2 இல் உள்ள தங்கள் நிலைப்பாடுகளுடன் நேரெதிர் அமைப்பில் படிகமாகியுள்ளன. சோடியம் அயனிகள் நான்கு ஆக்சைடு அயனிகளுடன் நான்முகி வடிவில் ஒருங்கிணைக்கப்பட்டும், எட்டு சோடியம் அயனிகள் ஆக்சைடு கனசதுரத்திலும் ஒருங்கிணைக்கப்பட்டுள்ளன .
சோடியம் ஆக்சைடு என்பது 2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாது வடிவத்தில் கிடைப்பதில்லை என்றாலும் பீங்கான்கள் மற்றும் கண்ணாடிகளில் பயன்படுத்தப்படுகிறது, சோடியம் ஐதராக்சைடின் அடிப்படை நீரிலி சோடியம் ஆக்சைடு என்பதால் தண்ணீர் சேர்க்கப்பட்டால் உற்பத்தி செய்யப்படுகிறது.
சோடியத்துடன் சோடியம் ஐதராக்சைடு, சோடியம் பெராக்சைடு அல்லது சோடியம் நைட்ரைட்டு சேர்ந்து வினைபுரிவதால் சோடியம் ஆக்சைடு உருவாகிறது:
மாறாக சோடியம் கார்பனேட்டை 851செல்சியசு வெப்பநிலைக்குச் சூடுபடுத்தினாலும் சோடியம் ஆக்சைடும் கார்பன் டை ஆக்சைடும் உருவாகின்றன.
ஐதராக்சைடு, பெராக்சைடு அல்லது நைட்ரைட்டு எதுவாக இருந்தாலும் சோடியத்தினால் ஒடுக்கப்படும் வினைகளாகவே இவ்வினைகள் அமைகின்றன.
சிரீ சிரீ ரகூத்தம சுவாமிகள் மூல பிருந்தாவனம் விழுப்புரம் மாவட்டம் திருக்கோவிலூர் மணம்பூண்டியில் அமைந்துள்ளது. ரகூத்த சுவாமிகள் இந்தியாவில் பிறந்து, வாழ்ந்து, பின் சீவசமாதி அடைந்தவர். இவர் சிரீ மத்வாச்சார்யர் தோற்றுவித்த மடங்களில் ஒன்றான சிரீ உத்திராதி மடத்தின் 14ஆவது அதிபதியாக வாழ்ந்தவர்.
தன் பணிகளை முடித்ததாக கருதிய ரகூத்தம தீர்த்தர், இறுதியாக பஞ்ச கிருட்டிண தலங்களில் ஒன்றான திருக்கோவிலூர் நகரின் தென்பெண்ணை நதிக்கரையில் உள்ள மணம்பூண்டி என்ற இடத்தில் பிருந்தாவனம் அமைத்தார். கிபி 1595 வைகுண்ட ஏகாதசி அன்று சீவசமாதி அடைந்தார்.
தமிழகம், கருநாடகம் மற்றும் பிற மாநிலங்களில் இருந்து எண்ணற்றவர்கள் வந்து வணங்கி, சுவாமிகளின் ஆசியை பெற்று செல்கின்றனர். ஆண்டு தோறும் வைகுண்ட ஏகாதேசி சமயத்தில் நான்கு நாட்களுக்கு ஆராதனை விழா சிறப்பாக நடைபெறுகின்றது.
இராமச்சந்திரனுக்கு ஏழு வயதில் உபநயனம் தரித்து, எட்டு வயதில் சன்னியாசம் வழங்கப்பட்டு சிரீ ரகூத்தம தீர்த்தர் என்ற பெயர் சூட்டப்பட்டது. சிறுவயதிலேயே வேதம், உபநிடதங்கள் எல்லாம் கற்றுத் தேர்ந்தார்.
ரகூத்தம தீர்த்தரின் குரு, சிரீரகுவர்ய தீர்த்தர் இறைவனடி சேர்ந்ததும், மடத்தின் 14ஆவது அதிபதியானார். பல நூல்களை இயற்றினார்.
பீலோ என்பவர் அலெக்சாந்திரியாவிலுள்ள பண்டைய கிரேக்க கலாச்சார, மத எழுத்தாளராவார். இவர் யூத நூல்கள் மற்றும் பிளாட்டொவின் தத்துவத்தை ஒத்திட முயற்சித்தார். இவர் ஞானத்தின் பணி மற்றும் செயல்கள் என்பதை குறிக்க கிரேக்க சொல்லான லோகஸ், “வார்த்தை” என்று பயன்படுத்தினார். இக்கருத்து பின்பு யோவான் எழுதிய நற்செய்தியில், முதல் வசனத்தில், இயேசு கிறிஸ்து வானவரை தேவனின் நித்திய வார்த்தை என்று குறிப்பிட பயன்படுத்தப்பட்டுள்ளது.
பெருங்கனிவு இலக்கியம் அல்லது ஞான இலக்கியம் அல்லது பெருமதி இலக்கியம் அல்லது சான்றோர் இலக்கியம் என்பது பொதுவாக பண்டைய கிழக்கத்திய நாடுகளின் அருகில் காணப்பட்ட இலக்கியக்கலையின் வகை ஆகும். இது அறிஞர்கள், சித்தர்கள், முனிவர்களின் போதனைகளான புனிதத்தன்மை, அறம், நல்லொழுக்கங்கள் பற்றிய கூற்றுக்களை உள்ளடக்கியது. இக்கலை மரபு வாய்வழி கதை கூறல் நுட்பத்தைத் தனிநடையாக பயன்படுத்தி இருந்தாலும், இது எழுத்து வடிவிலும் பரப்பப்பட்டது.
போதனைகள் நிறைந்த நூல்கள் அல்லது “ஞானத்தின் நூல்கள்” என்ற சொல் வேதாகம ஆய்விற்கு பயன்படுத்தப்பட்டது. இது எபிரெய விவிலியத்தின், கிரேக்க பதிப்பிலுள்ள, எபிரெய வேதாகமத்தின் துணை நூல்களின் மேற்கோளாக உள்ளது. இதன் ஏழு நூல்களின் பெயர்களாவன யோபு, சங்கீதம், நீதிமொழிகள், பிரசங்கி, ஞான ஆகமம், சாலமோனின் உன்னதப்பாட்டு, மற்றும் சீராக். பொதுவாக அனைத்து சங்கீதங்களும் ஞானப்பாரம்பரியத்தை சார்ந்ததில்லை.
இவ்விலக்கிய வகை பிரபுக்களின் பிரதிபலிப்பாக இருந்தது. இது இஸ்லாமியம் மற்றும் மேற்கத்திய மறுமலர்ச்சி இலக்கியத்தில் நீண்ட வறலாற்றை கொண்டது. இது ஞான இலக்கியத்தில் மதச்சார்பற்ற அறிவாற்றலாக இருந்தது.ஹெஸியாட் அவர்களின் தரமான பண்டைய நீதிபோதனைகள் போதிக்கக்கூடிய செய்யுட்கள், அவரது 'பணிகள்' மற்றும் 'நாட்களில்' அறிவின் மூலமாக கருதப்பட்டது. இது எகிப்து, பபிலோனியா மற்றும் இஸ்ரேலின் ஞான இலக்கியத்தை ஒத்திருந்தது.
யூதத்தில், ஞான நூல்கள் கெட்டுவிம் அல்லது "எழுத்துகளின்” பாகமாக கருதப்படுகிறது. கிறிஸ்தவத்தில் யோபு, சங்கீதம், நீதிமொழிகள், பிரசங்கி, ஆகியவை பழைய ஏற்பாட்டில் உள்ளது. ஞான ஆகமம், சாலமோனின் உன்னதப்பாட்டு, மற்றும் சீராக் ஆகியவை டியுட்டிரோகென்னானிகல் பணியாக சில பாரம்பரியத்தில் உள்ளது. இவைகள் கிரேக்க மறைபொருலிலுள்ள ஆங்கிளிகன் மற்றும் புரெட்டெஸ்டன்ட் மொழிபெயர்பிற்குள் வைக்கப்பட்டுள்ளது.
கிரேக்க சொல்லான சோபியா கிரேக்க வேதாகமத்தில் “ஞானம்” என்று மொழிபெயர்கப்பட்டுள்ளது. ஞானம் என்பது மரபு வழி ஞான நூலில் மத்திய தலைப்பாக உள்ளது. ஞான நூல்களாவன யோபு, சங்கீதம், நீதிமொழிகள், பிரசங்கி, ஞான ஆகமம், சாலமோனின் உன்னதப்பாட்டு, ஞான சீராக் மற்றும் பாருக் வரை (பழைய ஏற்பாட்டில் உள்ள கடைசி மூன்று அபோகிரிஃபல்/ டியுட்டிரோகென்னானிகல் நூல்கள் அகும்).
பண்டைய எகிப்து இலக்கியத்தில் ஞான இலக்கியம் சேபெய்ட் இலக்கிய வகையைச்சார்ந்தது. இது மத்திய எகிப்து ராஜ்யத்தின்போது மலர்ந்து, புதிய ராஜ்யத்தின்போது அதிகாரப்பூர்வமானது. இவ்விலக்கிய வகையின் குறிப்பிடத்தக்க படைப்புகளான ககேம்னியின் போதனைகள், ஃடஹோடெபின் நீதிமொழிகள், அமெனெம்ஹாட்டின் போதனைகள், மற்றும் விசுவாசமுள்ள போதனைகள் ஆகியவை ஆகும்.
ஞான நூல்கள் பரந்த பாரம்பரியமாகிய ஞான இலக்கியத்தில் உள்ளது. இது பண்டைய கிழக்கத்திய நாடுகளுக்கு அருகில் யூதம் தவிர்த்த பல மதங்களில் பரந்து காணப்படுகிறது.
சுமார் 300 ஆண்டுகளுக்கு முன்பு குக்கிராமமாக இருந்தது.இங்கு பெரும்பான்மையாக விவசாயம் செய்ய கூடிய மருத நிலத்து தேவேந்திரகுல வேளாளர் சமூக மக்களும் இன்ன பிற சமூகத்தினரும் வசித்து வந்தனர்.விவசாயத்திற்கு சானம் பெருக்க வந்த பெண் ஒரு இடத்தில் கூடையை வைத்துச் சானம் பொறுக்கிச் சேர்த்திருக்கிறாள். ஓரளவு சானம் சேர்ந்த பின்பு அந்த இடத்தில் இருந்து கூடையை எடுக்க முயன்று இருக்கிறாள். அந்தக் கூடையை எடுக்க முடியவில்லை. அப்பொழுது அவள் சாமி வந்து ஆடியிருக்கிறாள். (கிராமப்பகுதிகளில் பக்தியுடன் இருப்பவர்களிடம் சாமியே அவர்களுக்குள் இறங்கி அவர்கள் மூலம் ஆடும் நிலைக்கு சாமியாடுதல் என்று பெயர். இந்த நிலையில் அவர்கள் சொல்லும் வார்த்தைகளுக்கு அருள் வாக்குகள் என்று பெயர்). சாமியாடிய அந்த பெண் அந்த கூடை இருக்கும் இடத்தில் சிலையாகப் புதைந்து கிடக்கும் தன்னை வெளியில் எடுத்து கோயில் அமைத்து வணங்கினால் அனைத்து வேண்டுதல்களையும் நிறைவேற்றுவதாகத் தெரிவித்திருக்கிறார். அதன் பிறகு அந்த இடத்தில் புதைந்து கிடந்த சிலையை எடுத்துக் கோயில் அமைத்து வழிபடத் துவங்கினர். இந்த கோயிலின் தல வரலாறு இதுதான்.
கோயிலின் தெற்குப் பக்கம் வைப்பாறு, வடக்குப் பக்கம் அர்ச்சுணன் ஆறு என்று இரு ஆறுகள் சேர்ந்து வருவதால் இரு கங்கை கூடுமிடம் என்று சொல்லப்பட்டு இந்த இடத்தில் அம்மன் குடி கொண்டு விட்டதால் இருக்கங்கை குடி என்று இருந்து பின்னால் அது இருக்கன்குடி என்றாகி விட்டது. இந்த அர்ச்சுணன் நதி புராணப் பெருமை வாய்ந்தது என்று சொல்லப்படுகிறது. இந்த அர்ச்சுணன் நதி வத்திராயிருப்பு என்கிற மலைப் பகுதியிலிருந்து உற்பத்தியாகி இங்கு வருகிறது. முன்பொரு காலத்தில் பஞ்ச பாண்டவர்கள் காடுகளில் திரிந்து இந்தப் பகுதிக்கு வந்திருக்கின்றனர். இங்கு நீராடுவதற்கு தண்ணீர் இல்லாததால் பாண்டவர்களில் ஒருவரான அர்ச்சுணன் கங்கையை வேண்டி தனது அம்பால் பூமியைப் பிளந்து தண்ணீரை வெளியில் கொண்டு வந்தார் என்றும் இந்த ஆற்றை உருவாக்கியது அர்ச்சுணன் என்பதால் இதற்கு அர்ச்சுணன் ஆறு என்று பெயர் ஏற்பட்டதாகச் சொல்கிறார்கள்.
வைப்பாறு, அர்ச்சுணன் ஆறு ஆகிய இரண்டு ஆறுகளுக்கு நடுவே மணல் திட்டாயிருக்கும் இடத்தில் இந்த கோயில் அமைந்துள்ளது. இந்தக் கோயில் கிழக்கு மேற்காக 178 அடியும், வடக்கு தெற்காக 149 அடியும் கொண்ட இடத்தில் கட்டப்பட்டுள்ளது. இந்தக் கோயிலைச் சுற்றி பூஜைப் பொருட்கள் விற்பனை செய்யும் கடைகள், வீட்டுக்குத் தேவையான பொருட்கள் மற்றும் குழந்தைகளுக்கான விளையாட்டுப் பொருட்கள் விற்பனை செய்யும் கடைகள் அமைக்கப் பட்டுள்ளது.
இது தவிர கயிறு குத்துதல், ஆடு, கோழி பலியிட்டு அசைவ உணவு சமைத்து அன்னதானம் செய்தல் போன்றவையும் செய்யப்படுகிறது. (பொதுவாக எந்த மாரியம்மன் கோயில்களிலும் ஆடு, கோழி போன்றவற்றை உயிர்ப் பலியிடும் வழக்கம் கடைப் பிடிக்கப்படுவதில்லை. இந்தக் கோயில்களில் இருக்கும் கருப்பசாமி பொன்ற காவல் தெய்வங்களுக்குத்தான் உயிர்ப்பலியிடும் வழக்கம் இருக்கிறது. ஆனால் காலப்போக்கில் இது மாரியம்மனுக்குச் செய்யும் வேண்டுதலாகிக் கொண்டிருக்கிறது.)
இருக்கன்குடி தமிழ்நாட்டில் விருதுநகர் மாவட்டம் சாத்தூர் எனும் ஊரிலிருந்து 8 கிலோ மீட்டர் தொலைவில் இருக்கிறது இருக்கன்குடி கிராமம். இந்த ஊரிலிருக்கும் மாரியம்மன் கோயில் தமிழகத்தின் தென் மாவட்டத்திலிருக்கும் மிகவும் பிரபலமான கோயில்களில் ஒன்று. இந்தக் கோயிலில் வழிபட்டுச் செல்பவர்களுக்கு அம்மை உட்பட அனைத்து விதமான நோய்களும் நீங்கும் என்கிற நம்பிக்கை இந்தப் பகுதி மக்களிடம் இருக்கிறது.
கோயில்களில் மாரியம்மன் இடது காலை மடித்து வலது காலைத் தொங்கவிட்டபடிதான் இருக்கும். ஆனால் இந்தக் கோயிலில் இருக்கும் மாரியம்மனோ இந்த அண்டசராசரத்தில் ஆக்கலும் அழித்தலும் நானே. நானின்றி ஓர் அணுவும் அசையாது, என்பதற்கேற்ப வலது காலை மடித்து இடது காலை தொங்கவிட்டிருக்கிறார். இந்த அமைப்பே இருக்கன்குடி மாரியம்மனின் மிகப்பெரிய சிறப்பம்சம் என்கின்றனர்.
ஆடி, தை, பங்குனி மாதங்களில் செவ்வாய், வெள்ளிக் கிழமைகளில் தென் மாவட்டங்களின் பல ஊர்களிலிருந்தும் அதிகமான மக்கள் வருவதால் இந்த நாட்களில் மாரியம்மனுக்கு சிறப்பு வழிபாடுகள் செய்யப்படுகின்றன. இந்த மாதங்களில் கடைசி வெள்ளிக்கிழமைகளில் அதிக அளவில் கோயிலுக்கு பக்தர்கள் அதிகமாக வருகின்றனர்.
இருக்கன்குடி மாரியம்மன் கோயிலுக்கு வருபவர்கள் விளக்கு போடுதல், அம்மனுக்குப் புடவை சாத்துதல், பூஜை செய்தல் போன்ற வழக்கமான வழிபாடுகளில் ஈடுபடுகின்றனர்.
ஆல்பிரைட் அமெரிக்க வெளிவிவகாரச் செயலராக இருந்தபோது, உலகில் மனித உரிமைகள் பாதுகாக்கப்பட வேண்டும் என்றும் சனநாயகம் தழைக்க வேண்டும் என்றும் கருத்துப் பரப்பினார். சோவியத் நாட்டிலிருந்து வடகொரியா போன்ற நாடுகளுக்கு அணு ஆயுதங்கள் பரவுவதை தடுப்பதற்கு முயன்றார். நேட்டோ அமைப்பில் உறுப்பினர் தொகை அதிகப் படுத்துவதில் அக்கறை காட்டினார்.
1999இல் கொசாவோவில் பிரசினைகள் ஏற்பட்டபோது படைகள் அனுப்பி அமைதி உண்டாக்கச் செய்தார். சீனா, வியத்நாம் ஆகிய நாடுகளுடன் அமெரிக்கா நல்லுறவு கொள்வதற்குச் செயலாற்றினார்.
இசுரேலுக்கும் அரபு நாடுகளுக்கும் இடையே உள்ள சிக்கல்களுக்கு அமைதிப் பேச்சு வார்த்தை மூலம் தீர்வு காண முயன்றார். 2000 ஆம் ஆண்டு அக்டோபரில் ஆல்பிரைட் அமெரிக்க வெளியுறவுச் செயலர் என்கிற முறையில் முதன் முதலாக வடகொரியாவுக்குச் சென்று வரலாறு படைத்தார்.
இவருடைய தந்தையார் ஜோசப் கார்பல் தூதுவர் குழுவில் இருந்தார். 1939 இல் நாசிக்களின் தாக்குதல்களிலிருந்து தப்பித்து, இவரது குடும்பம் செக்கோசுலோவாக்கியாவில் தங்கியது. மாடிலின் ஆல்பிரைட் பிரேகில் பிறந்தார். பின்னர் பெல்கிரேட், இலண்டன் ஆகிய நாடுகளில் வாழ்ந்து, இறுதியாக அமெரிக்காவின் கொலராடோவிற்கு இவரது குடும்பம் வந்து சேர்ந்தது.
ஜிம்மி கார்டர் அமெரிக்கக் குடியரசுத் தலைவராக இருந்தபோது 1978 ஆம் ஆண்டில் தேசியப் பாதுகாப்பு சபையில் மாடிலின் ஆல்பிரைட் பணி புரிந்தார். பின்னர் 1993 இல் பில் கிளிண்டன் இவரை ஐக்கிய நாட்டு சபைக்கு தூதுவராக அமர்த்தினார். 1996 இல் வெளிவிவகாரத் துறைச் செயலராக ஆனார். பில் கிளிண்டனின் இரண்டாம் முறை ஆட்சிக்காலம் வரை இவர் இப்பதவியில் இருந்தார்.
சனநாயகக் கட்சி அதிகாரத்தை இழந்த காலகட்டத்தில் ஆல்பிரைட் தனியார்த் துறையில் வேலைக்குப் போனார். ஜார்ஜ் டவுன் பல்கலைக் கழகத்தில் பன்னாட்டு விவகாரங்கள் துறையின் பேராசிரியர் ஆனார். அப்பொழுது சிறந்த ஆசிரியர் என்று நான்கு முறை இவருக்கு விருது வழங்கப்பட்டது.
அம்பேத்கர், தீண்டத்தகாதோரும் பொது இடங்களைப் பயன்படுத்த சத்தியாகிரகம் நடத்த முடிவு செய்தார். அவரது பகிசுகரத் கிதகரனி சபா 1927 மார்ச்சு 19, 20 தேதிகளில் பம்பாய் மகத் நகரில் ஆயிரக்கணக்கான தீண்டத்தகாதோர் பங்குபெறும் மாநாட்டை ஏற்பாடு செய்தது. மாநாட்டின் முடிவில், நகரின் முக்கிய குளமான சவுகார் குளத்தை நோக்கி அம்பேத்கர் தலைமையில் பேரணியாகச் சென்று, குளத்தில் இறங்கி நீர் அள்ளிப் பருகினர். அதற்குள் அம்பேத்கரும் தீண்டத்தகாதோரும் நகரின் முக்கிய இந்துக் கோவிலுக்குள் நுழையப் போகிறார்கள் என்ற வதந்தி பரவி, சாதி இந்துக்கள் திரண்டு வந்து தீண்டத்தகாதோர் குளத்தை தீட்டுப்படுத்திவிட்டதாக கூறி வாதிட்டுப் பரிகார பூசை செய்தனர்.
இந்திய சாதிய அமைப்பில் தீண்டத்தகாதோர் என்று சொல்லபட்ட தலித்துகள் இந்துக்களின் சாதிக்கட்டமைப்பிலிருந்து விலக்கி வைக்கப்பட்டுள்ளனர். இவர்களுக்கு சாதி இந்துக்கள் பயன்படுத்தும் குடிநீர் குளங்கள், கிணறுகள் மற்றும் சாலைநிறுவப்பட்டுகளைப் பயன்படுத்த அனுமதி மறுக்கப்பட்டது. 1923 ஆகத்து மாதத்தில் பம்பாய் சட்டமன்றம், ஒடுக்கப்பட்ட மக்கள் அனைவரும், அரசால் நிறுவப்பட்டு இயங்கிவரும் அனைத்து இடங்களையும் பயன்படுத்திக்கொள்ள அனுமதி வழங்கி சட்டமியற்றியது. 1924 ஆம் ஆண்டு சனவரியில் மகத் நகராட்சியும் இதுபோன்ற தீர்மானத்தை நிறைவேற்றியது. ஆனால் சாதி இந்துக்களின் எதிர்ப்பால் தீர்மானம் தோல்வியடைந்தது
மகத் சத்தியாகிரகம் டாக்டர் பி. ஆர். அம்பேத்கரால் 1927 ஆம் ஆண்டு மார்ச் 20 ஆம் தேதி நடத்தப்பட்டதாகும். இது இந்தியாவின் பம்பாய் மாகாணம் , ராய்காட் மாவட்டத்தில் மகத் என்னும் நகரில் அமைந்துள்ள பொதுக்குளத்தில் தீண்டத்தகாதோர் என்று சொல்லபட்ட தலித்மக்கள் நீர் எடுக்க அனுமதி மறுக்கப்பட்டதை எதிர்த்து நடத்தப்பட்டப் போராட்டமாகும். இந்நாள் இந்தியாவின் சமூக மேம்பாட்டு நாள் என அனுசரிக்கப்படுகிறது.
இருப்பு நீர்வீழ்ச்சி கேரள மாநிலத்தின் வயநாடு மாவட்டத்தின் எல்லையில் கர்நாடகாவின் குடகு மாவட்டத்தில் பிரம்மகிரி மலைத்தொடரில் அமைந்துள்ளது. நாகர்ஹோளே தேசிய பூங்காவிற்குச் செல்லும் நெடுஞ்சாலையில் விராசுப்பேட்டையிலிருந்து 48 கிமீ தொலைவில் அமைந்துள்ள இந்நீர்வீழ்ச்சி ஒரு நன்னீர் நீர்வீழ்ச்சியாகும். இந்த நீர்வீழ்ச்சியிலிருந்து இலட்மண தீர்த்த ஆறு தொடங்கி கிருஷ்ணராசசாகர ஏரியில் காவிரி ஆற்றுடன் இணைவதால், இது இலட்மண தீர்த்த நீர்வீழ்ச்சி எனவும் அழைக்கப்படுகிறது.
மழைக்காலங்களில் இந்த நீர்வீழ்ச்சி அதன் முழு கொள்ளவையுடன் பார்ப்பதற்கு கண்கொள்ளாக் காட்சியாக அமையும். இவ்விடத்திற்கு இருப்பு பாதை வழியாக பெங்களூரிலிருந்து 260 கிலோமீட்டர் தூரத்திலும், மைசூர் நகரிலிருந்து 120 கி.மீ. தொலைவும் 48 கி.மீ விராசுப்பேட்டையிலிருந்தும் பயணிக்கலாம். ஸ்ரீமங்களத்துக்குப் பிறகு கோட்டா சாலையில் இருந்து கோனிகோபாலிலிருந்து நாகர்ஹோளே தேசிய பூங்காவிற்கு செல்லும் நெடுஞ்சாலை வழியாக இந்த நீர்வீழ்ச்சிக்கு வருகை தரலாம்.
பிரபலமான புராணக்கதைப்படி, இராமர், இலட்சுமணன் இருவரும் சீதாவைத் தேடுகையில் பிரம்மகிரி மலைத்தொடர் வழியாக சென்றனர். இராமர் லட்சுணனிடம் தண்ணீர் கேட்டபோது, லட்சுமணன் பிரம்மகிரி மலைகளில் அம்பு எய்து, இலட்சுமண தீர்த்தத்தை உருவாக்கினான். இந்த புராணத்தின் காரணமாக, இது பாவங்களைத் தீர்க்க வல்லது என்று நம்பப்படுகிறது. சிவராத்திரி நாளில் ஆயிரக்கணக்கான பக்தர்கள் வருகை தருகின்றனர்.
தெற்கு குடகிலுள்ள பிரம்மகிரி சிகரத்திற்கு இந்த நீர்வீழ்ச்சிப் பகுதியிலிருந்து ஒரு வனப் பாதை செல்கிறது. இருப்பு நீர்வீழ்ச்சி ஒரு முக்கிய சுற்றுலா அம்சமாகவும், ஒரு புனித யாத்திரை இடமாகவும் உள்ளது. ஒரு புகழ்பெற்ற சிவன் கோவிலான இராமேசுவர கோயில், இலட்சுமண தீர்த்த ஆற்றின் கரையில் அமைந்துள்ளது. சிவராத்திரி திருவிழாவின் போது இந்த கோவிலில் பக்தர்கள் ஏராளமான பக்தர்கள் வருகிறார்கள்.
மெசிட்டிலீன் அல்லது 1,3,5-டிரைமெதில்பென்சீனானது மூன்று மெதில் தொகுதிகள் வளையத்தைச் சுற்றி சீர்மையாக பதிலியிடப்பட்ட பென்சீனின் வழிப்பொருளாகும். மற்ற இரண்டு டிரைமெதில்பென்சீன் மாற்றியங்களாக 1,2,4-மும்மெத்தில்பென்சீன் மற்றும் 1,2.3-மும்மெத்தில்பென்சீன் ஆகியவை ஆகும். இந்த மூன்று சேர்மங்களுமே 63 3 என்ற மூலக்கூறு வாய்பாட்டைக் கொண்டவையாகும். இது பொதுவாக 633 சுருக்கமாக குறிக்கப்படுகிறது. மெசிட்டிலீனானது நல்ல இனிய நறுமணத்துடன் கூடிய நிறமற்ற நீர்மம் ஆகும். இது, இதன் பழமையான மூலமான கரித்தாரின் பகுதிப்பொருாக உள்ளது. இது பலவிதமான நுண் வேதிப்பொருட்களின் முன்னோடிச் சேர்மமாக உள்ளது. 623 என்ற மூலக்கூறு வாய்ப்பாட்டை உடைய மெசிட்டைல் தொகுதியானது பல்வேறு சேர்மங்களிலும் பதிலியாக உள்ளது.
மெசிட்டிலீனானது சைலீனை ஒரு திண்ம அமில வினைவேகமாற்றியின் மீது அனுப்புவதன் மூலமோ அல்லது சைலீனை எளிய மெதில் அல்கைலேற்றம் செய்வதாலோ தயாரிக்கப்படுகிறது:
நடைமுறைக்குச் சாத்தியமற்றதாக இருந்தாலும், புரோப்பைன் மூலக்கூற்றை முப்படியாக்குதல் வினையின் மூலமாகவும், இச்சேர்மம் தயாரிக்கப்படலாம். இந்த வினை நிகழ ஒரு அமில வினையூக்கி தேவைப்படுகிறது. மேலும் இவ்வினையில் 1,3,5- மற்றும் 1,2,4-டிரைமெதில்பென்சீன்களின் கலவை கிடைக்கிறது.
நைட்ரிக் அமிலத்தால் மெசிட்டிலீனானது ஆக்சிசனேற்றம் செய்யப்பட்டு டிரைமெசிக் அமிலத்தைத் 63 3 தருகிறது. மிதமாக ஆக்சிசனேற்றியான மாங்கனீசு டை ஆக்சைடைப் பயன்படுத்தப்படும் பொழுது 3,5-டைமெதில்பென்சால்டிகைடானது உருவாகிறது. மெசிட்டிலீனானது டிரைபுளோரோபெரசிடிக் அமிலத்தால் ஆக்சிசனேற்றம் செய்யப்பட்டு மெசிட்டாலைத் தருகிறது.
மெசிட்டிலீனானது முதன்மையாக2,4,6-மும்மெத்திலனிலீனின் முன்னோடிச் சேர்மமாகவும், நிறமேற்றிகளின் முன்னோடியாகவும் பயன்படுகிறது. இந்த வழிப்பொருளானது மெசிட்டிலீனை தேர்ந்தெடுத்த ஒற்றைநைட்ரோஏற்றம் செய்யவைத்து மெதில் தொகுதிகள் ஆக்சிசனேற்றம் செய்வதை தவிர்த்து வினை நடைபெற வைப்பதன் மூலம் கிடைக்கப்பெறுகிறது.
கந்தக அமிலத்தால் வினைவேகப்படுத்தப்பட்டும், நீரகற்றம் செய்யப்பட்டும் அசிட்டோனானது ஆல்டால் குறுக்க வினை மூலம் முப்படியாக்கல் வினையில் ஈடுபட்டு மெசிட்டிலீனைத் தருகிறது.
இந்தச் சோதனையில் தாமிர அயனிகள் பெப்டைடு பிணைப்பில் உள்ள நைட்ரசனுடன் இணைந்து கொள்கின்றன. இரண்டாம் நிலை வினையொன்றில் தாமி அயனியானது தாமிர அயனியாக ஒடுக்கப்படுகிறது. தாங்கல் கரைசல்களான அம்மோனியா மற்றும் டிரிசு ஆகியவை இந்தச் சோதனையில் குறுக்கிடுவதால், அம்மோனியம் சல்பேட்டு வீழ்படிவாக்கல் முறையில் சுத்திகரிக்கப்பட்ட புரத மாதிரிகளுக்கு இந்த முறை பொருத்தமற்றவையாக உள்ளது. தனித்த அமினோ அமிலங்களின் இந்த வினைக்கு பதிலளிக்காத் தன்மை மற்றும் மிகவும் சிறிய அளவிலான குறுக்கீடு போன்ற காரணங்களால், இந்தச் சோதனையானது முழுமையான திசு மாதிரிகள் மற்றும் அதிக புரதச் செறிவைக் கொண்ட மாதிரிகளுக்கு மிகுந்த பயனளிப்பவையாக உள்ளன.
பையூரெட் சோதனை அல்லது பயோட்ரோவ்சுகி சோதனை ) என்பது, பெப்டைடு இணைப்புகளைக் கண்டறியப் பயன்படும் ஒரு வேதியியல் சோதனையாகும். காரக் கரைசலொன்றில் பெப்டைடுகளின் முன்னிலையில் தாமிர அயனிகள் ஊதாநிற அணைவுச் சேர்மங்களை உருவாக்குகின்றன. இச்சோதனையானது, பல வடிவங்களில், வகைகளில் மாற்றியமைக்கப்பட்டுள்ளன. உதாரணமாக சோதனை மற்றும் மாற்றப்பட்ட லோரி சோதனை போன்றவை இதன் மாற்றப்பட்ட வடிவங்களாகும்.
புரதங்களின் செறிவினை மதிப்பிடுவதற்கு பையூரெட் வினை பயன்படுத்தப்படலாம், ஏனெனில் பெப்டைடு பிணைப்புகள் அமினோ அமிலத்தில் காணப்படும் பெப்டைடு இணைப்புகளின் அதே எண்ணிக்கையைக் கொண்டிருக்கும். பீர்-லாம்பர்ட் விதியின்படி, நிறத்தின் செறிவு, மற்றும் 540 நேனோ மீட்டரில் உட்கவர்தன்மை போன்றவை புரதத்தின் செறிவுடன் நேர் விகிதத் தொடர்பைப் பெற்றுள்ளன.
சோதனையானது பையூரெட்டின் பெயரைக் கொண்டிருப்பினும், வினைக்காரணி பையூரெட்டைக் 2) கொண்டிருப்பதில்லை. பெப்டைடு போன்ற பிணைப்புகளைக் கொண்ட சேர்மங்களுக்கு இந்த வினை நேர்மறையான முடிவைத் தருவதால் இந்தப் பெயரானது சூட்டப்பட்டுள்ளது.
தென்னிந்திய திருச்சபைகளில் உள்ள 24 திருமண்டலங்களில் திருநெல்வேலி திருமண்டலம் ஒன்றாகும். இத்திருமண்டலம் திருநெல்வேலியை மையமாக கொண்டு செயல்படுகிறது. இது திருநெல்வேலியில், தமிழ்நாடு, தென்னிந்தியாவில் அமையப்பெற்றுள்ளது. இத்திருமண்டலத்திற்கு கீழ் 687 ஆலயங்களும், 101 போதகர்களும், மற்றும் 1,86,000 உறுப்பினர்களை கொண்டது. தூய திரித்துவ பேராலயம் பாளையங்கோட்டை இத்திருமண்டலத்தின் பேராலயமாக செயல்படுகின்றது. ஆலயங்கள் திருச்சபை மிஷினரி சங்கத்தால் மற்றும் சுவிஷேசத்தை பிரசித்தப்படுத்தும் சங்கத்தால் மிஷனெரிகளால் நிறுவப்பட்டது. 1947ஆம் ஆண்டு திருநெல்வேலி திருமண்டல அறக்கட்டளையின் மூலம் திருமுழுக்கு மற்றும் பிரஸ்பெடரியன் சபையார் ஒன்று இணைக்கப்பட்டனர்.பேராயராக பேரருள்திரு பர்னபாஸ் 2021 முதல் செயல்பட்டு வருகிறார்.
2015 ஆம் ஆண்டு நவம்பர் மாதத்தில் திருநெல்வேலி திருமண்டலத்தின் வருடாந்த உறுப்பினர் தொகை ரூபாய் 100லிருந்து ரூபாய் 300ஆக அதிகரிக்கப்பட்டது. ஆயர்களின் பணி ஓய்வு பெறும் ஆண்டு 65யிலிருந்து 67ஆக அதிகரிகப்பட்டது. ஆயர்களை நீக்குவதற்கான சட்டத்தில் திருத்தம் செய்யப்பட்டது. இந்த மாற்றங்களை நிறைவேற்றுவதற்காக உறுப்பினர்களிடம் ஆதரவு குரல் வாக்கெடுப்பு கோரப்பட்டது. இந்த வாக்கெடுப்புக்கு பேராயர் ஜே.ஜே.கிறிஸ்துதாஸ் எதிர்ப்பு தெரிவித்தார். இதனால் அவையில் குழப்பம் நீடித்த்து. பணி ஓய்வு வயதை அதிகரிக்க எடுத்த முடிவால் ஜே.ஜே. கிறிஸ்துதாஸின் பணி தொடர்ந்தது.
அக்டோபர் 1896 இல், திருநெல்வேலி சென்னை மறைமாவட்டத்திலிருந்து பிரிக்கப்பட்டு, புதிதாக உருவாக்கப்பட்டது. இம்மறைமாவட்டத்தின் முதல் ஆயராக அருட்தந்தை சாமுவேல் மார்லி நியமிக்கப்பட்டார்.
பாரிஸ்டர் பட்டம் பெற்று நாடு திரும்பும் காந்தி, ராஜ்சந்திரஜியை முதன் முதலில் சந்திக்கிறார். அவரது சதாவதானி திறமையை அறிந்து, அவரை கடுமையாக பரிசோதனை செய்கிறார். ராஜ்ச்ந்திரஜி கேள்விப்பட்டே இருக்காத பல்வேறு கவிதைகளையும் சட்டவாக்கியங்களையும் காந்தி சொல்லச் சொல்ல ராய்சந்த் அவற்றை அப்படியே திருப்பிச் சொல்கிறார். அவர்களின் உரையாடல் மெல்ல ஆன்மீகத்தின் பக்கம் திரும்புகிறது. ராஜ்ச்ந்திரஜி சமண மதத்தின் அடிப்படைக் கருத்துக்களில் ஆழமான ஈடுபாடு கொண்டவர். ராஜ்ச்ந்திரஜியின் பேச்சு அவரை வசீகரித்ததுவிடுகிறது. அவரது கருத்துகள் காந்தியின் கடைசி காலம்வரை தொடர்ந்து வந்தன. ராஜ்சந்திரஜி – காந்தி இடையே நேரடியாக சில ஆண்டுகளும், கடிதப் போக்குவரத்து மூலமாக ஏறக்குறைய 10 ஆண்டுகளும் நட்பு நீடித்திருக்கிறது. காந்தி இவருக்கு சுமார் 200 கடிதங்களை எழுதியுள்ளார். இக்கடிதங்களுக்கு வரும் பதில்களைப் பொருத்தே காந்தியின் வாழ்க்கை அமைந்துள்ளது. இவர்களுக்கு இடையிலான நட்பின் ஆழத்தை நம் கண்முன் கொண்டுவருகிறது இந்த நாடகம்.